Mårten Mickos

Mårten Gustaf Mickos (s. 6. marraskuuta 1962 Espoo) on Yhdysvalloissa toimiva suomalainen ohjelmistoalan yritysjohtaja ja hallitusammattilainen.  

Mickos saavutti maailmanlaajuista tunnettuutta toimiessaan tammikuusta 2001 helmikuuhun 2008 Sun Microsystemsille miljardilla dollarilla myydyn tietokantayritys MySQL AB:n toimitusjohtajana.

Otava julkaisi Mårten Mickosin kirjoittaman kirjan Kasvun Kaava syksyllä 2025. 

Vuonna 2025 hän otti Aalto-yliopiston Founder School kasvuyrittäjyysohjelman vetovastuun Entrepreneur in Residence-roolissa.

Vuosina 2019- 2024, Mickos toimi Suomen San Franciscon kunniakonsulina. 

Hän työskenteli 2015-2024 joukkoistettuja hakkeripalveluita tarjoavan HackerOnen toimitusjohtajana ja pilviohjelmistoja kehittävän Eucalyptus Systemsin toimitusjohtajana 2010-2014. Vuonna 2014 Hewlett-Packard osti Eucalyptuksen, ja Mickos siirtyi HP:n palvelukseen.Mäntylä, Juha-Matti: Piilaakson kuninkaat, Talouselämä 45–46/2014 s. 34–36.

Vuosina 2012-2015 hän toimi Nokian hallituksen jäsenenä. Aiemmin hän on toiminut Electrosonicin hallituksessa (2009–2012) ja Mozilla Messagingin (2008–2011) ja RightScalen hallituksissa (2010–2011). 

Hän on aktiivinen bloggaaja ja puhuja erityisesti johtamisen, avoimen lähdekoodin liiketoimintamallien sekä pilviteknologian ja tekoälyn aihealueilla. 

Syyskuusta 2009 kevääseen 2010 hän oli vieraileva yrittäjä Entrepreneur in Residence piilaaksolaisessa pääomasijoitusyhtiö Benchmark Capitalissa. sekä keväällä 2010 Lontoolaisessa Index Ventures:ssa.

Helmikuusta 2008 maaliskuuhun 2009 Mickos oli Sun Microsystemsin Sun Microsystems tietokantaliiketoimintojen johtaja yhtiön ostettua MySQL:n. 

Tätä aiemmin hän toimi Matchon Sports -yrityksen toimitusjohtajana. Englantilaisen jalkapallon uutispalveluna aloittanut ja sittemmin teknologia-alustansa tuotteistanut yhtiö ajautui teknokuplien puhjetessa konkurssiin.. Hänen muita tehtäviään ovat olleet: Intellitel Communications – toimitusjohtaja; Solid Information Technology – kanavamarkkinointijohtaja; ViSolutions – myyntijohtaja; Valtion Tietokonekeskus – vientijohtaja; Polycon – partneri.

Mickos on Teknillisestä korkeakoulusta valmistunut diplomi-insinööri. Hän perusti 24-vuotiaana opiskelijakavereiden kanssa ohjelmistoyrityksen Polycon Ab vuonna 1987. 

Hän sai vuonna 2006 Nokia Oyj:n Säätiön myöntämän tunnustuspalkinnon avoimen lähdekoodin käytön edistämisestä sekä ansiokkaasta kansainvälisen ohjelmistoalan yrityksen kehittämisestä. Tietokonealan ammattilehti Tietoviikko valitsi Mickoksen vuoden 2006 tivi-vaikuttajaksi.

Mickos sai tekniikan kunniatohtorin arvonimen Aalto-yliopistosta vuonna 2022.

Kirjoituksia ja videoita

 Luentoja, opastusta ja tukea Aaltoes -opiskelijoille
 Futucast podcast Nov 2025 Onko Suomen ongelma liian huonot johtajat? | Mårten Mickos #574 video
 Talouselämä 12.11.2025 Piilaakson konkari: Kova arvio Suomesta
 Helsingin Sanomat 1.11.2025 Erilainen projekti Guineassa
 YLE 23.10.2025 Piilaaksossa pitkän uran tehnyt Mårten Mickos tietää suomalaisten aran paikan: ”Me yritämme ylläpitää jotain kulissia”
 MTV3 25.10.2025 Piilaakson asiantuntija: Uutta Nokiaa on turha odotella
 Kauppalehti 26.10.2025 Piilaakson kultasormi Mårten Mickos keskeyttäisi osingonmaksun: ”Kasvuun sitoutuminen olisi huikea piristysruiske”
 EVA podcast lokakuu 2025 Miljardin dollarin yrityskaupat - vieraana Mårten Mickos
 Boardman 2020: Yhteen hiileen voi puhaltaa eri suunnista 
 Muutoksentekijät: Kaiken liiketoiminnan A ja O löytyy uskalluksesta 

Twitter:
Twitter-profiili

Englanniksi
 Puhe Stanfordissa yrittäjyydestä ja yrittämisestä: Video Audio 
 Eucalyptus Systems: Toimitusjohtajan blogi: 

Lähteet

Luokka:Suomalaiset yritysjohtajat
Luokka:Nokian henkilöstö
Luokka:Vuonna 1962 syntyneet
Luokka:Elävät henkilöt